बागपत: उत्तर प्रदेश के कुख्यात अपराधी माफिया डॉन मुन्ना बजरंगी की बागपत जेल में गोली मारकर हत्या कर दी गई। मुन्ना बजरंगी को कल रात ही झांसी जेल से बागपत जेल ट्रांसफर किया गया था। मुन्ना को उत्तराखंड के कुख्यात अपराधी सुनील राठी और विक्की सुंहेड़ा के साथ रखा गया था। इस हत्याकांड के बाद यूपी की पुलिसिंग को लेकर गंभीर सवाल उठ रहे हैं और हर कोई हैरान है कि कड़ी सुरक्षा के बीच कैसे मुन्ना बजरंगी की हत्या कर दी जाती है और इस साजिश की भनक जेल प्रशासन को नहीं लगती है।